Edward Adeti

**Edward Adeti** is an investigative journalist bi both Ghanaian den Nigerian. Dem know am sake of ein extensive on work on anti-corruption. Adeti bi journalist plus *Media Without Borders.* Insyd September 2024, dem crown am de converted P.V. Ansah Journalist of the Year 2023 for de 28th Ghana Journalists Association (GJA) Media Awards.

## Career
Edward Adeti come make popular for Ghana during ein tym as de Upper East Regional correspondent for Starr FM den GhOne, both radio den television own by Excellence In Broadcasting (EIB) Network. He later join The Fourth Estate, ebi a project of de Media Foundation for West Africa (MFWA). Currently, Adeti has formed his own media firm wey dem call am **Media Without Borders**. Prior to ein roles, he previously job plus the Daily Dispatch newspaper.

## Prosecution
Edward Adeti face threats from Shaanxi Mining company after he come expose dem for de allege bribery attempt by de company ein Managing Director, Charles Taleog Ndanbon. Adeti report say that Ndanbon come offer am him bribe of GH₵5,000 den motorbike, so say he go drop de story wey he work on concerning de company den a high court judge, Jacob Boon, insyd 2018. De exposé later lead to Rockson Bukari resigning from de govment of President Nana Addo Dankwa Akufo-Addo on April 29, 2019. De story on the bribery scandal san result am for de disqualification for de high court judge from a case involving Shaanxi den Cassius, an Australian mining company. Dem san talk say that de judge dem demote sake of a result de investigative story.

### Defamation Suit
Edward Adeti come face a defamation lawsuit from BONABOTO, ebi organization wey dey insyd Bolgatanga, the Upper East Regional capital. De suit dey come from Adeti ein publication wey dem call am "BONABOTO's Chair Assaults Starr Reporter." Insyd demma legal action, BONABOTO dey look for apology, a retraction of de story, den GH₵20,000 as damages from de journalist. Buh, in an unexpected turn of events, de Bolgatanga Circuit Court come rule in favor of Adeti. De presiding judge come award de journalist GH₵4,000 for damages against de plaintiff, BONABOTO.

BONABOTO san lodge a complaint plus de Ghana National Media Commission (NMC) insyd 2020, wey dem dey claim say Adeti repp a false story say demma former chairman, Francis Atintono, dem arrest am by police for narcotics activities. De NMC exonerate Adeti after de commission demma investigation wey come prove say de organization chairman wey dem once arrest am wey dem detaine am by police for narcotic activities.

### Court fine Adeti Gh₵33,000.00 for defamation
Bolgatanga Magistrate Court come rule against Edward Adeti in a defamation case 2018, wey dem dey impose a total fine of GH₵33,000. De case wey come from a story Adeti publish as edey concern Madam Hajira Ibrahim, de wife of a former Upper East Regional Director of Health Services, Dr Kofi Issah.

Presiding Magistrate Osman Abdul-Hakeem come order Adeti say make he pay GH₵20,000 for compensation of ein defamatory comments broadcast on January 29, 2017, via Bolgatanga-based A1 Radio den ein nationwide affiliates. De court further mandate am additional GH₵10,000 for natural damages resulting from de defamation, plus GH₵3,000 insyd legal costs.

## Notable works
Adeti come do plenty number of investigative projects across Ghana den other African nations, often collaborating plus international investigative organizations. Ein portfolio of work dey includes de following:

### Stealing from de Sick
Edward Adeti come uncover a critical issue for Bolgatanga Regional Hospital, wey edey expose syndicate responsible for drug shortages. Ein work reveal how dis criminal network dey disrupt de hospital ein medication supply, potentially costing lives. De investigation detail demma syndicate ein operations within de hospital ein supply chain, highlighting de severe consequences of corruption insyd healthcare.

### Cash for justice
Edward Adeti come uncover findings wey dey corroborate public allegations of corruption within de Attorney-General Department. Dis government body wey primarily ebi responsible for representing de state for legal proceedings, prosecuting individuals charged dem plus crimes, den providing legal counsel to government departments. However, widespread complaints dey come from de general public suggest say certain criminal elements within de Attorney-General ein Department dey obstruct justice by accepting bribes to help crime suspects come evade punishment. Adeti ein investigation dey sheds light on dese concerning practices, wey edey add weight to de existing accusations of misconduct within dis legal institution.

### Clinician dumps baby in morgue 'alive'
Investigative journalist Edward Adeti uncover a disturbing case of medical negligence wer na a clinician mistakenly declare a baby dead wey na dem place de still-living infant insyd a morgue. Na dem discover de error wen na dem later detect signs of life insyd de kiddie. Na Adeti ein report expose dis critical mistake, wey dey raise concerns about medical protocols, accountability, den de quality of healthcare. De investigation prompt discussions on improving practices for verifying deaths, especially insyd infants, wey highlight de importance of thorough medical examinations.

### Torture on gallows:The gruesome ordeal of a Kassena-Nankana farmer
In a shocking incident insyd Yua, ebi a border town insyd Northern Ghana, Atanga Ayamga come make victim to brutal mob attack based on some hearsay accusations of grave desecration. De assailants tye Ayamga to improvise gallows den severely beat am, as dem dey intend say dey wan kill am to prevent him from reporting de torture. Although Ayamga survive, dem lef am plus paralyze hand, wey edey impact ein livelihood. In an attempt to cover up demma crime, de attackers go consult shrines insyd Ghana den Burkina Faso, both of which dem dey declare Ayamga innocent. Law enforcement come arrest dese thirteen individuals, wey edey include local assembly member, buh some suspects dey remain at large. De incident come spark calls for justice den highlight de dangers of mob violence for dat remote communities.

### Blood gold
Through dis report he highlight say some abuses wey dem reported am as being perpetrate by some Asian mining companies against de indigenous people of Talensi. Insyd 2022, he co-authored a series of reports plus Eryk Bagshaw, he bi Australian journalist, den some other international journalists at The Sydney Morning Herald den The Age insyd Australia, turning de spotlight on human rights abuses insyd Talensi. One of such international reports, wey dem dub am Blood Gold, reveal how some Chinese company reportedly stole millions of dollars in gold from Ghana den caus de deaths of several Ghanaians. Blood gold come attract a number of award nominations globally. De investigative piece win the First Place in Best Use of Visual Journalism and Storytelling Tools at the 2023 Global Media Awards wey dem dey organise by de International News Media Association (INMA) in New York, USA.

## Awards den nominations

## Personal life
Edward Adeti marry wey gey three kiddies

## References